Δημόσιες πολιτικές για την προώθηση της διαγενεακής δικαιοσύνης στην Ευρώπη
Creators: name: Σεϊτανίδου, Μαριάνθη Γεωργίου
Publisher: name: Aristotle University of Thessaloniki
Year: 2023
Subjects: Διαγενεακή δικαιοσύνη
Γενιά
Σχέδιο ανάπτυξης και ανθεκτικότητας
Intergenerational justice
Generation
Recovery and resilience plan

description: Η παρούσα εργασία πραγματεύεται το ζήτημα της διαγενεακής δικαιοσύνης και την εφαρμογή της στην πολιτική ατζέντα των κρατών της Ευρωπαϊκής Ένωσης. Συγκεκριμένα, επιχειρούμε να αναδείξουμε την σημασία της διαγενεακής δικαιοσύνης για την σύγχρονη κοινωνία, αλλά και να προσεγγίσουμε τη δυσκολία στην ενσωμάτωση της στα πολιτικά προγράμματα των κρατών, εν μέρει λόγω της απουσίας κοινά αποδεκτού ορισμού αλλά και της απουσίας ομοφωνίας ως προς το περιεχόμενό της. Στη συνέχεια, αναλύουμε την έννοια των γενεών, χρησιμοποιώντας τη γνωστή θεωρία του Mannheim (1952), αλλά και άλλες πιο σύγχρονες θεωρίες, καταλήγοντας στη σύγχρονη θεώρηση για τη διάκριση των γενεών. Στο δεύτερο μέρος του θεωρητικού κεφαλαίου, παραθέτουμε τα χαρακτηριστικά που θα πρέπει να περιλαμβάνει μια θεωρία διαγενεακής δικαιοσύνης, χρησιμοποιώντας τα θεωρητικά επιχειρήματα του Τζον Ρωλς για την δικαιοσύνη, ενώ στο τέλος του κεφαλαίου αναλύουμε το περιεχόμενο τεσσάρων σύγχρονων θεωριών της διαγενεακής δικαιοσύνης. Στο κεφάλαιο της μεθοδολογίας, αναφέρουμε τις ερευνητικές μεθόδους που χρησιμοποιήθηκαν στην παρούσα εργασία, συγκεκριμένα, την μελέτη περιπτώσεων, καθώς και τον τρόπο συλλογής δεδομένων, την ανάλυση κειμένων. Ιδιαίτερη έμφαση δίνεται στα κριτήρια με τα οποία επιλέχθηκαν οι περιπτώσεις της Ελλάδας και της Ιρλανδίας, καθώς και τα έγγραφα (Σχέδια Ανάπτυξης και Ανθεκτικότητας) από τα οποία συλλέχθηκαν τα δεδομένα. Επιπλέον, γίνεται ξεχωριστή αναφορά στο ζήτημα της ανθεκτικότητας ως δείκτη της διαγενεακής δικαιοσύνης. Στο κεφάλαιο της ανάλυσης των περιπτώσεων, παρουσιάζεται η υφιστάμενη κατάσταση των δύο χωρών που επιλέχθηκαν, καθώς και τα συγκεκριμένα προβλήματα που αντιμετωπίζουν, τα οποία άπτονται της διαγενεακής δικαιοσύνης. Στη συνέχεια, παραθέτουμε τις προτεραιότητες των δύο Σχεδίων ανάπτυξης και ανθεκτικότητας και εντοπίζουμε αυτές που σχετίζονται με τη διαγενεακή δικαιοσύνη. Στο τέλος του κεφαλαίου της ανάλυσης, συγκρίνουμε τα δύο Σχέδια με βάση κατά πόσο υπηρετούν την ανάπτυξη και την ανθεκτικότητα και αξιολογούμε σε ποιο βαθμό οι δύο χώρες προωθούν πολιτικές για την διαγενεακή δικαιοσύνη. Στο τελευταίο κεφάλαιο της εργασίας, συζητάμε τα ευρήματα που προέκυψαν από την ανάλυση, ενώ αναφέρουμε τους περιορισμούς της εργασίας, αλλά και προτάσεις για περαιτέρω έρευνα.
description: This study explores the issue of intergenerational justice and its implementation in the political agenda of the European Union states. Specifically, we attempt to highlight the importance of intergenerational justice for contemporary society, while also addressing the difficulty in integrating it into the political agendas of states, partly due to the absence of a commonly accepted definition and the lack of consensus on its content. Later on, we analyse the concept of generations, using the well-known theory of Mannheim (1952), as well as other more recent theories, with special mention to the modern view of generational distinction. In the second part of the theory chapter, we outline the features that an intergenerational justice theory should incorporate, using John Rawls' theoretical arguments for justice, while at the end of the chapter we analyse the content of four contemporary theories of intergenerational justice. In the methods chapter, we mention the research methods used in this paper, in particular, the case study method, and the data collection technique of document analysis. Particular emphasis is placed on the criteria by which the cases of Greece and Ireland were selected, as well as the documents (Development and Resilience Plans) from which the data were collected. Special mention of resilience as indication of intergenerational justice is made. After that, we move on to the analysis of the cases, discussing the current situation in the two countries we selected and the specific problems they face related to intergeneration justice. We then review the priorities of the two Plans and identify those related to intergenerational justice. At the end of the analysis chapter, we compare the two Plans according to their level of commitment to development and resilience, and lastly, we assess to what degree the two countries promote policies of intergenerational justice. In the final chapter of the paper, we discuss the findings from the analysis, we outline the limitations of the study and provide suggestions for future research.